РЕГЛАМЕНТ (ЕО) № 981/2007 НА КОМИСИЯТА
от 21 август 2007 година
за изменение на Регламент (ЕО) № 1489/2006 за определяне на лихвените проценти за 2007 счетоводна година на ЕФГЗ, които трябва да се прилагат, за да се изчислят разходите за финансиране на интервенциите, състоящи се в изкупуване, съхранение и реализиране на запасите
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1883/78 на Съвета от 2 август 1978 година относно определяне на общи правила за финансирането на интервенции от Европейския фонд за ориентиране и гарантиране на земеделието (ФЕОГА), секция „Гарантиране“ (1), и по-специално член 5 от него,
като има предвид, че:
(1)
В член 1 от Регламент (ЕО) № 1489/2006 на Комисията (2) се определят лихвените проценти за 2007 счетоводна година на ЕФГЗ, които трябва да се прилагат, за да се изчислят разходите за финансиране на интервенциите, състоящи се в изкупуване, съхранение и реализиране на запасите.
(2)
Член 5 от Регламент (ЕИО) № 1883/78 е изменен с Регламент (ЕО) № 734/2007, за да се отчете фактът, че в някои държави-членки финансирането на тези операции е възможно само при лихвени проценти, които са значително по-високи от единния лихвен процент. Вследствие на това, чрез дерогация за 2007 и 2008 финансови години бе предвидено, че, ако разходите по средностатистическия лихвен процент, понесени от държава-членка по време на третия месец след референтния период, използван за установяване на единния лихвен процент от Комисията, превишават повече от два пъти стойността на разходите по този единен лихвен процент, Комисията може, в процеса на финансиране на разходите за лихвените проценти, понесени от тази държава-членка, да покрие сумата, която отговаря на разходите по лихвения процент, понесени от тази държава-членка, минус разходите за единния лихвен процент. Освен това се предвижда тази мярка да се прилага за разходите, направени от държавите-членки, считано от 1 октомври 2006 г.
(3)
От информацията, подадена от държавите-членки в Комисията във връзка с третия месец след референтния период, използван за установяването на единия лихвен процент за 2007 счетоводна година, става ясно, че тази нова мярка се отнася за една държава-членка. Вследствие на това е целесъобразно за 2007 финансова година да се определи специалният лихвен процент за тази държава-членка.
(4)
Регламент (ЕО) № 1489/2006 следва да бъде съответно изменен.
(5)
Тъй като Регламент (ЕО) № 734/2007 се прилага от 1 октомври 2006 г., е целесъобразно настоящият регламент да се прилага също от тази дата.
(6)
Мерките, предвидени в настоящия регламент, са в съответствие със становището на Комитета по селскостопанските фондове,
ПРИЕ НАСТОЯЩИЯ РЕГЛАМЕНТ:
Член 1
Следната буква се добавя към член 1 от Регламент (ЕО) № 1489/2006:
„з)
4,8 %, за специалния лихвен процент, приложим в Унгария.“
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 октомври 2006 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 август 2007 година.